# Eltaj Safarli

Eltaj Safarli (en àzeri: Eltac Səfərli; Bakú, 18 de maig de 1992, és un jugador d'escacs àzeri, que té el títol de Gran Mestre des de 2008.
A la llista d'Elo de la FIDE del novembre de 2020, hi tenia un Elo de 2598 punts, cosa que en feia el jugador número 9 (en actiu) de l'Azerbaidjan. El seu màxim Elo va ser de 2660 punts, a la llista de juny de 2013 (posició 87 al rànquing mundial).

## Resultats destacats en competició

El 2002 Safarli va guanyar el campionat del món Sub-10 a Heraklion, superant Ding Liren per desempat, i també el Campionat d'Europa Sub-10 a Peníscola. L'any següent, es proclamà Campió d'Europa Sub-12, a Budva.
El 2008 empatà als llocs 3r-7è amb Rauf Məmmədov, Denís Ievséiev, Vassili Iemelin i Dmitri Andreikin al Memorial Txigorin a Sant Petersburg. El 2010 fou 1r al mateix torneig, amb una performance de 2787 punts Elo, i el mateix any es proclamà Campió de l'Azerbaidjan.
El juliol de 2010 fou subcampió de l'Obert Vila de Benasc amb 8½ punts de 10, empatant amb el campió Kiril Gueorguiev. El novembre de 2010 fou campió del Memorial Txigorin amb 7½ punts de 9 i una performance de 1787.
El gener de 2016 fou 1r-3r (segon en el desempat) del Tata Steel Challangers amb 9 punts de 13 (el campió fou Baskaran Adhiban). El març de 2016 tornà a ser campió de l'Azerbaidjan jugat a Bakú, on feu 8 punts de 9, un punt i mig per davant de Nijat Abasov i Nail Bashirli.

### Participacions en competicions per equips

Safarli va formar part de l'equip de l'Azerbaidjan que va guanyar la medalla d'argent al Campionat d'Europa per equips jugat a Porto Carras el 2011, conjuntament amb Shahriyar Mammadyarov, Teimur Radjàbov, Vugar Gaixímov i Qadir Huseynov.
Safarli ha participat, representant Azerbaidjan, en tres Olimpíades d'escacs entre els anys 2010 i 2014, amb un resultat de (+10 =7 –6), per un 58,7% de la puntuació. El seu millor resultat el va fer a l'Olimpíada del 2014 en puntuar 5½ de 8 (+4 =3 -1), amb el 68,8% de la puntuació, amb una performance de 2693.

## Notes i referències

* ↑ «Nota biogràfica d'Eltaj Safarli» (en anglès). Chessgames.com. [Consulta: 15 desembre 2011].
* ↑ «"Rànquing d'escaquistes per federació: Azerbaidjan"» (en anglès). lloc web de la FIDE. [Consulta: 3 novembre 2020].
* ↑ Posició al rànquing mundial i evolució Elo d'Eltaj Safarli «benoni.de» (en alemany). Arxivat de l'original el 2014-02-22. [Consulta: 14 febrer 2014].
* ↑ Crowther, Mark. «World Youth Chess Championships» (en anglès). Chess.co.uk, TWIC 420, 25-11-2002. Arxivat de l'original el 2012-02-12. [Consulta: 15 desembre 2011].
* ↑ «Campionats del món per edats: campions» (en portuguès). brasilbase. [Consulta: 14 febrer 2014].
* ↑ «Classificacions del Campionat del món d'escacs de la joventut de 2002» (en anglès). chess.gr. Arxivat de l'original el 2015-09-23. [Consulta: 28 novembre 2014].
* ↑ «Archive. Tournament report April 2008: M.Chigorin Memorial 2007 A» (en anglès). FIDE. [Consulta: 16 desembre 2011].
* ↑ «Eltaj Safarli Wins Mikhail Chigorin Memorial» (en anglès). chessdom.com. Arxivat de l'original el 2011-10-06. [Consulta: 16 desembre 2011].
* ↑ Safarli wins the Chigorin Memorial in St. Petersburg, Chessbase, 15 de novembre de 2010 (en anglès). Consultat el dia 16 de desembre de 2011 (anglès)
* ↑ «Resultats i classificació XXX Obert». chess-results.com. [Consulta: 15 agost 2015].
* ↑ «Safarli wins the Chigorin Memorial in St. Petersburg». [Consulta: 12 octubre 2015]. (anglès)
* ↑ «Tata Steel Rd13: Magnus Carlsen wins fifth title». chessbase.com. [Consulta: 31 gener 2016].
* ↑ «Eltaj Safarli and Narmin Kazimova are new champions of Azerbaijan». chessdom.com. [Consulta: 26 març 2016].
* ↑ «2011 Championship, Porto Carras, Greece» (en anglès). chessdom.com. Arxivat de l'original el 2011-12-16. [Consulta: 16 desembre 2011].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.